JohanHeinsen/ENO huggingface dataset:
Kiøbenhavns Postrytter, 1785-07-29
Fremdeles ville vi ingen Vahremagaziner, Boeder, Huse eller andre Pladser bortleie til saadanne Vahres Udsælgelse, eller betiene os af saadanne Personer, som ere disse Kiøbmænd, Factorer og Agenter behielpelige i at drive deres Handel, og de, som have bortleiet noget Vahremagazin, Kramboed, Huus eller Plads til disse Kiøbmænd, Agenter eller Factorer, skulle underrettes om denne Forsamlings Beslutning. Fremdeles ville vi give Opmuntring for vort Lands Manufacturer og Producter, og Committeen skal anmode Gouverneuren og denne Republiks Raad om, at give Skibsbetientene Ordre, at de ikke tillade Vahre at bringes til Lands for disse Personer eller tilføres dem, førend den lovgivende Magt tillader det.
Kiøbenhavns Postrytter, 1785-07-29
Philladelphia, den 21 Maji. J Gaar Aftes ankom Hs. Excellence Don Diego de Gardoqui Hs. katholske Majestæts befuldmægtiget Minister ved de forente Stater, her fra Havannah, og tog for det første Logie i Don Francesco Rindons Huus, som efter Forlydende er bestemt til Secretær ved det spanske Gesandtskab. Disse tvende Herrers Duelighed vil, som man ikke tvivler paa, bidrage meget til at vedligeholde den gode Forstaaelse imellem Staterne og Kongen af Spanien.
Kiøbenhavns Postrytter, 1785-07-29
Lissabon, den 19 Junii. Her skal oprettes et Handelsælskab, som skal bestaae af adskillige her værende, londonske, rotterdanske og antverper Kiøbmænd. Samme har i Sinde at anlægge Factorier til Tetuan og Tanger, for at drive Handel til Levante, hvilke tvende Steder fornemmeligen ere beqvemme til Nederlag for Handelen med Mohrerne. Den engelske Consul Payne til Marocco har allerede budet 5000 Pd. Sterl., for at erholde Tilladelse til at anlægge bemeldte Factorier.
Kiøbenhavns Postrytter, 1785-07-29
Ungern, den 12 Julii. Til Temesvar ere nogle franske Officerer af de bekiendte tyrkiske Krigslærere ankomne fra Constantinopel, som ligeledes bekræfte den nye Storvizirs Modbydelighed foralt, hvad der ikke er tyrkisk.
Kiøbenhavns Postrytter, 1785-07-29
Jfølge Efterretninger fra Bosnien skal Bassen af Travnick nu ogsaa have erholdet befaling fra Constantinopel, at drage et Korps Tyrker paa 10000 Mand tilsammen paa Grændsen imod Montenegro, for at understytte Bassen af Scutari hans Foretagende. Montenegrinerne ere imidlertid fast resolverte at oppebie det yderste, saa meget mere, da de endnu stedse giøre sig Haab om at erholde fremmed Hielp. Bosnierne troe, at Grændseberigtigelsen med Hs. keiserlige kongelige Majestæt endnu vil gaae for sig, og deres Land herved blive noget smalere.
Kiøbenhavns Postrytter, 1785-07-29
Paris, den 15 Julii. Generalcontroleur, Hr. von Calonne, er alvorlig betænkt paa at give Handelen imellem Frankerig og Engelland, hvis Balance hidtil har været saa meget til Engellendernes Fordeel, en nye Skikkelse. Han siger, det er utilgiveligt, at vi aarligen kiøbe af dem for 51 Millioner Livres, da vor nu værende Handel til Storbritannien, næppe beløber sig til 10 Millioner. Man mener, at han vil lægge nye Afgivter paa alle engelske Manufakturvahre, og forringe dem, som vore Producter maa give ved Udførsel af Kongeriget.
Kiøbenhavns Postrytter, 1785-07-29
Siden Hr. Pitt har befriet Theen fra den svære Told, have vore Snighandlere tabt al Mod.
Kiøbenhavns Postrytter, 1785-07-29
Wien, den 16 Julii. Fyrsten af Stahremberg, som daglig ventes her fra Paris, skal ikke gandske have opnaaet det store Øiemærke af sin Sendelse, og det skal ikke gandske være lyktes ham, gandske og uden Undtagelse at bevæge det franske Hof til at tiltræde vort Hofs Plan.
Kiøbenhavns Postrytter, 1785-07-29
J alle Hovedstæder af Arvelandene lader Keiseren indføre end nye Politicorden. J enhver af disse Stæder oprettes en Art af Politievagt, hvis eneste Forretning det skal være at holde over offentlig Rolighed og Orden, og hvis Commandeur skal have Oberstlieutenants Rang.
Kiøbenhavns Postrytter, 1785-07-29
Fra Constantinopel vil man melde, at den nye Mufti allerede er afsat igien, eftersom Divan ikke var tilfreds med hans Forklaringer af Loven.
Kiøbenhavns Postrytter, 1785-07-29
Østerrige, den 16 Julii. De hollandske Deputertes Afreise til Wien er bleven befordret ved Frankerigs Forestilling, og Ruslands Monarkinde har været saa vel tilfreds dermed, at man anseer den franske Minister i Petersborg hans Jndbydelse til at ledsage Hs. Majestæt, Keiserinden, paa hendes Reise som en Virkning af denne Tilfredshed.
Kiøbenhavns Postrytter, 1785-07-29
Endnu synes det, som om det keiserlige kongelige Hofer gandske ligegyldig ved de nye tyrkiske Ministerialforandringer; imidlertid skal dog Grændseberigtigelsesforretningen nu bringes alvorlig i Gang hos det nye Ministerium, og drives paa nye cathegorisk Svar.
Kiøbenhavns Postrytter, 1785-07-29
Paven har kiøbt Godserne af Messola i det Ferraresiske af Keiseren for 900000 romerske Seudi. Et Genne fisk Huus har forstrakt det apostoliske Kammer med Pengene til 3 Procent.
Kiøbenhavns Postrytter, 1785-07-29
Warschau, den 16 Julii. Fra den tyrkiske Grændse indløber den sikre Efterretning, at Muselmændene ere i stærk Anmars imod Choczim, og at Russerne ligeledes i ikke ringere Antal drage tilsammen hen mod denne Eng.
Kiøbenhavns Postrytter, 1785-07-29
Efter Beretninger fra Crim tage Uroelighederne i Cu ban og Egnene af Caucasus daglig meere overhaand iblandt Tartarerne.
Kiøbenhavns Postrytter, 1785-07-29
Lybeck, den 22 Julii. Deres kongelige Høiheder, Arveprinds Frederich af Danmark og Sammes Gemalinde, ere paa deres Reise til Mecklenborg i Gaar ankomne her fra Entin, og have denne Morgen fortsat deres Reise videre i allerhøiest Velgaaende.
Kiøbenhavns Postrytter, 1785-07-29
Kiøbenhavn, den 29 Julii. J Kraft af Hs. kongel. Majestæts allernaadigste Resolution af 20de og 27de hujus bekiendtgiøres, at Subscriptionen til det ved den allernaadigste Forordning af 8de Julii sidstleden aabnede Laan af 500000 Rdlr. dansk Courant modtages i Skatkammeret af sammes Casserer, Hr. Justitsraad Linde fra 15de August førstkommende og indtil Maanedens Ende hver Søgnedag fra Klokken 10 til 12 om Formiddagen og fra Klokken 4 til 6 om Eftermiddagen, saafremt Laanets hele Summe af 500000 Rdlr. ikke forinden ovenmeldte Tid skulde blive completteret, og haver Hs. kongel. Majestæt allernaadigst tilladt, at Fuldmagterne som gives for Subscriptionen, Pengenes Erlæggelse og Transporternes Besørgelse, maa udstædes paa ustemplet Papiir, og imodtages, for saavidt det betreffer bekiendte Personer her i Staden, naar de blot med deres Underskrivter ere forsynede, men af ubekiendte Personer i de kongel. Riger og Lande eller af fremmede ikke, uden naar de første af Stedets Øvrighed og de sidste af Stedets Notario publico ere attesterede. Naar derimod efter Forordningens 15de §. nogen for bestandig befuldmægtiges til at besørge alle ved dette Laan forefaldende Trans actioner, saa skal slige Fuldmagter udstædes paa behørig stemplet Papiir og indrettes efter bemeldte Paragraphs Bydende. Finants=Collegium, den 29de Julii 1785.
Kiøbenhavns Postrytter, 1785-07-29
J Gaar begyndte det kongel. kiøbenhavnske Skydeselskab sin aarlige Fugleskyden, i Hs. kongel. Høihed Kronprindsens og Hs. Durchl. Prindsen af Holsteen=Sønderborgs høie Overværelse. Det første Skud for Hs. Majestæt Kongen skeede ved Hr. Generalmajor og Commandant Baron v. Haxthausen, det andet for Hs. Majestæt Dronningen, ved Hs. K. H. Kronprindsen, det tredie ved Hs. K. H. Kronprindsen, for Høistsamme selv, det fierde for Deres K. H. Arveprindsen og Hans Gemalinde, ved Hs. Excell. Geheimeraad og Staldmester Bülau, det femte for Hs. K. H. Kronprindsesse Louise Augusta, ved Hs. C. Geheimeraad og Staldmester Bülau, det slette ved Hs. Durchl. Prindsen af Holsteen=Sønderborg, derefter skiød FugleKongen Hr. Stadshauptmand Jürgensen, og siden de øvrige i Selskabet efter deres Nummere, og blev Ringen nedskudt af Hr. Tømmermester Volmeister junior, for Hr. Grosserer Elsberg, hvorfor Gevinsten var en Sølv Sauseskaal, venstre Vinge af Hr. Bruushaver, derfor en SølvSukkerskaal. J Dag blev den høire Vinge nedskudt af Hr. Etatsraad Høst, for Jægermester Grev Ranzau, Gevinsten en Sølv forgyldt Flødeskaal Konge-Gevinsten nedfaldt ved Hr. Blikkenslager Beenfeldts Skud, Gevinsten en Sølv-Terrain, som da for dette Aar blev Fugle=Konge. Men da Hovedet og Rumpen tillige faldt ved dette Skud, blev for sammes Gevinster skudt til Skiven, og tilkom Gevinsten for Hovedet en Sølv Kaffekande, Hr. Blikkenslager Beenfeldt, for Hr. Justitsraad Meer; Gevinsten for Rumpen en Sølv Thee=Potte, tilfaldt Hs. kongel. Høihed Prindsesse Sophie Frederike, ved Hs. Excell. Geheimeraad og Staldmester Bülan. vrig. phoVerset paa Pladen, som den afgaaende Fugle-Konge, Hr. Stadshauptmand Jürgensen gav til Konge-Baandet, var følgende: Som ældste Stadskapitain, ved Guds og Kongens Naade, Jeg til det værdige Stadshauptmands Embed traadde. Et bedre Regiment fremviser ingen Stat; Hver selv sig giver Sold, og Herren er Soldat. Men at jeg gandske lig min Formand skulde blive Endog udi en Post, som ingen kunde give Undtagen heldigt Skud, saa blev ey skudt forbi, Men jeg blev Formand for det danske Compagnie. Til en Erindring om, at jeg har nydt den Ære, J dette Broderskab dets Kongebaand at bære, Er denne Plade sendt, med Ønske ved mit Navn, Gud glæde Kongen og bevare Kiøbenhavn. JüRGENSEN.
Kiøbenhavns Postrytter, 1785-07-29
Den 20de Maji er Peder Daniel Bradt forundt Bevilgning at være Procurator ved Kiøbenhavns Hof= og Stads=Ret, samt Ober- og Under=Retter i Danmark og Norge, Studiosus, Jens Roll, ligesaa at være Procurator i Norge. Den 27de Maji er Studiosus, Leonhard Christian Jrgens, confirmeret at være Capellan pro Person til Holtaalens Præstegield i Tronhiems Stift. Den 3die Junii er Professor og Rector, Lauriz Smith, beskikket at være Sognepræst i Weile og til Annexet Hornstrup.
Kiøbenhavns Postrytter, 1785-07-29
Den 17de Junii er Alexander Holst forundt Bevilgning at være Procurator Syndenfields i Norge, Christen Kahrs ligesaa i Bergens Stift. Den 24de Junii er Johan Henrich Høeg forundt Bevilgning at være Procurator i Jylland. Den 8de Julii er Capellan, Hr. Clemen Funch Marcher, beskikket at være Sognepræst for Aggersborg, Menighed i Aalborg Stift. Den 13de Julii er Fuldmægtigen ved Translationen ved Øresunds Toldkammer, Niels Peausin, beskikket til Controlleur ved Translationen sammesteds.
Kiøbenhavns Postrytter, 1785-07-29
9. Martin Luthers liden Katechismus i en nye Udgave, af Hr. Doct og Stifts-Provst Schønheider, med Læseøvelser til Hovedstykkernes Forklaring og Sentenzer, af den hellige Skrift, er tilkiøbs at bekomme i det kongel. Bogtrykkerie for 6 Sk. uindbunden, og indbunden 10 a 14 Sk., efter Bindets Beskaffenhed.
Kiøbenhavns Postrytter, 1785-07-29
AVERTISSEMENTS. Tirsdagen den 2den August bliver i Middagsstunden Klokken 12 Slet, paa Børsen her i Staden ved Auction bortsolgt 51 Fade, 7 Tercer og 3 Tønder St. Croix Sukkere, som forinden Auctionen kan tages i Øiesyn, og blive anviist i Gaarden Nr. 53 i Strandgaden paa Christianshavn.
Kiøbenhavns Postrytter, 1785-07-29
Fredagen den 5te August førstkommende, om Eftermiddagen Klokken 2 Slet, lader Ole Nielsen i Maaløw ved en eneste Auction opraabe og bortsælge sin tilhørende og sammesteds beliggende Eiendoms Gaard No. 11, hvis Bygninger, der ere i god Stand, bestaaer af 4re Længder og 53 Fag, hvoraf de 13 Fag er Stuehuus med Loft over, indrettet til 2de Stuer, et Kammer og Kiøkken med Bryggers, Gaardens Jorder, der skylder af Hartkorn Ager og Eng 9 Tdr., 2 Fdkr. og 2 Alb., er udskiftet af Fælledskab og lige ved Gaarden beliggende. J samme er faaet 8 Tdr. Rug, 6 og en halv Tønde Byg og 15 Tdr. Havre, som staaer i god Vext og følger tillige i Kiøbet, saavelsom og Høet, hvoraf kan avles i Aar omtrent 30 Læs, og er til Gaarden overflødig Tørveskiær. Gaarden kan strax tiltrædes, og den halve Kiøbe-Summa, om forlanges, blive staaende paa første Prioritet. De øvrige Conditioner, kan forinden erfares paa Skriverstuen i lille Wærløse, hvor og kan accorderes om Gaardens Kiøb under Haanden.
Kiøbenhavns Postrytter, 1785-07-29
Directionen for det kongel octroierede asiatiske Compagnie bekiendtgjør herved, at Fredagen den 19de August, om Formiddagen ved 9 Slet, bliver udi Compagniets Huus paa Christianshavn holden Licitation over 300000 Rdlr. Sölv, 1 Myndt Sorter. Thi vilde Liebhaberne, som have Lyst at paatage sig Leverancen, behage til benævnte Tid og Sted sig at indfinde, da Conditionerne dennem nærmere skal vorde bekiendtgjort, Directionen for det kongel. octroierede danske asiatiske Compagnie bekiendtgjör hermed, at udi Compagniets Huus paa Christianshavn bliver foretaget Auction, nemlig Onsdagen den 24de Aug. h. a. over den med Skibet Ganges fra Bengalen i Ostindien hiembragte Ladning, og Onsdagen den 7de Sept. h. a. over Skibet Tranquebars fra Tranquebar 1stindien hiembragte Ladning, som alt inden 8 Dage forinden Auctionerne kan af Liebhaberne i Compagniets Pakhuuse tages i Öiesyn.
Kiøbenhavns Postrytter, 1785-08-01
Kiøbenhavns Aar. IIIIII nost-Tidende, Mandagen, den 1 August. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1785-08-01
Alexandria i Maryland, den 19 Maji. J Tirsdags blev en stor Forsamling anstillet her af Staterne af Virginien og Maryland angaaende den indenlandske Skibsfarts Aabning paa Floden Potowtnack, og ved Aabningen af Subskriptionsbøgerne befandtes at være subcriberet 40300 Pd. Sterl., hvilket overtraf at Forventning. Compagniet blev derfor oprettet, og Hs. Excellence Georg Washington valgt til Præsident, og 4 Herrer til Directorer.
Kiøbenhavns Postrytter, 1785-08-01
Suriname, den 1 Junii. Om Natten imellem den 24de og 25de Maji havde vi her en heftig Orkan, som var geleidet med et Jordskjælv. Alting blev rystet, bævede og knagede. Den 26de blæste Vinden vel endnu meget stærk, omkastede ogsaa nogle gamle Huse, men ellers har den ingen stor Skade foraarsaget.
Kiøbenhavns Postrytter, 1785-08-01
Constantinopel, den 3 Julii. Den for nyeligen af Storherren til Mufti udnævnte Jbrahim Effendi er allerede den 21de i forrige Maaned afsat igien fra sin Værdighed, og bleven forviist til sit Landhuus, men Arabade Attulah Effendi imidlertid forlenet hans Betiening. Den afsatte Mufti skal have givet Anledning til, at den forhen værende Storvizir, Hamid, og Pachaen til Belgrad, Raif Jsmail, have mistet deres Liv, hvis Forliis nu beklages af alle Tyrker. Den 23de blev Tefterdaar, Faizi Jsmail, ligeledes afsat fra sin Værdighed, som en vis Solimann Effendi erholdt. Den nye Storvizir søger nu at oprette Ordenen igien i de inderste Provindser og har ladet Janitskarerne række deres Fierdingaars Sold nogle Dage for Tiden, at de desbedre kunde helligholde Ramazan.
Kiøbenhavns Postrytter, 1785-08-01
Sultanen er saa tilfreds med den i Overasien med mange Tropper sig befindende Ali Paschas Forholdsregler, at han har givet sammes Søn Statholderskabet Sivas. Statholderen af Seutari har bemægtiget sig for kort siden den hele Egn, som er beliggende i Hertudømmet Saba ellers Herzegovina kaldet, hvoraf Zetina er Hovedstaden.
Kiøbenhavns Postrytter, 1785-08-01
Den nye Storvizir er ingen Ven af Ceremonier. Strax efter hans Ankomst maatte alle fremmede Gesandter aflægge deres Statsvisiter hos ham i en Tid af 14 Dage.
Kiøbenhavns Postrytter, 1785-08-01
Man siger, at den forhen værende krinske Chans, Sahin Gerais, Broder ventes her, imidlertid lader det endnu ikke til, at Porten virkelig vil foretage sig noget imod Krim.
Kiøbenhavns Postrytter, 1785-08-01
Petersborg, den 12 Julii. Forrige Løverdag havde de forente Nederlandes Generalstaters overordentlige og befuldmægtiget Ambassadeur, Baron Wassenaer de Starrenburg, sine Afskeeds Audiencer i Peterhof hos Hs. keiserlige Majestæt og Deres keiserlige Høiheder.
Kiøbenhavns Postrytter, 1785-08-01
Polen, den 13 Julii. Hospodaren af Moldau skal ikke være tilfreds med Handelen paa Niester til det sorte Hav, og derover giøre mange Vanskeligheder, uagtet Porten tillader samme i Betragtning af adskillige Fordele, som den har derved. Efterretninger fra Tyrkiet bekræfte de store Bevægelser, som vise sig i adskillige ottomanniske Provindser, og kunne give Leilighed til store Uroeligheder. Det er vist, at det ottomanniske Rige befinder sig i en kritisk Tilstand, og at det her værende Ministerium maa anvende al Klogskab, for ikke at give nogen Leilighed til dets forestaaende Undergang ved overilte Skrit.
Kiøbenhavns Postrytter, 1785-08-01
hidindtil kunde de polske Fartøier med Korn ikke afseile fra Danzig formedelst lavt Vand, men nu, da det er voxet meget, skulle alle Fartøier, som endnu befinde sig underveis, kunne indtræffe, hvorved Kornprisen, som var stegen noget, vel igien torde falde. Over Conventionens med Preussen dens Erklæring har man endnu ikke sammesteds kundet komme overeens.
Kiøbenhavns Postrytter, 1785-08-01
London, den 15 Julii. Det geheime Kabinet havde i Onsdags en Forsamling, hvor der blev raadslaaet over den beste Maade at transportere de nu i stor Mængde i Fængslerne indsluttete Misdædere, som skrækkeligen formere sig med alle Rets terminer. Deres Forsendelse til Kysterne af Afrika paa en ubeboet Øe i Floden Senegal er bleven holdt for alt for gruesom og de engelske Besiddelser ufordeelagtig, og alligevel have Jndvaanerne af Canada og de andre Besiddelser i Amerika ogsaa frabedet sig disse raae Giæster. Man veed endnu ikke, hvilke Forholdsregler Regieringen, har truffet desangaaende. En af de store Fordringer, som Hr. Adams, de amerikanske Staters Gesandt, har gjort til Storbritannien, er den almindelige Handel til Ostindien. Men der torde neppe gives Bevilging dertil, naar man betænker, at selv Jrland er udelukt fra denne Handel, og at Ministeren vilde giøre sig det ostindiske Handelsælskab til Fiende derved. Det lader sig endnu desto mindre vente, jo meere uretfærdig de engelske Kiøbmænd behandles i Boston, Philadelphia og andre amerikanske Stater.
Kiøbenhavns Postrytter, 1785-08-01
Da Spanierne have tilstaaet vor Gesandt til Madrit, at de 6000 Folk, som for kort siden bleve sendte til St. Augustin og Pensacola af dem, have den Bestemmelse, at sætte disse Steder i Forsvarstand, saa er det klart, at de begynde at frygte sig for Amerikanerne, som allerede have været i Skienderie med dem i Ost-Florida. Spanierne synes at være overbeviiste, at disse Pladser ere deres Værn til Beskyttelsen af Havannah og en betydelig Deel af Sydamerika.
Kiøbenhavns Postrytter, 1785-08-01
Spanien skal ogsaa under vigtige Betingelser have søgt Storbritannien paa nye om Aftrædelse af Fæstningen Gibraltar, men have erholdet Afslag.
Kiøbenhavns Postrytter, 1785-08-01
Den af vort Hof til Consul ved de amerikanske Stater, udnævnte Hr. Temple skal nu med det første afgaae til Philladelphia.
Kiøbenhavns Postrytter, 1785-08-01
Gouverneur Hamilton af Quebet har under 9de April ladet en Proclamation udgaae imod den utilladelige Handel imellem de amerikanske Staters Undersaatter og Jndvaanerne af hans Gouvernement. Den hele Tilstand af de forente amerikanske Staters National=Skyld er nu bekiendt, saaledes som et til Bestemmelse af samme udnævnt Udvalg af Kongressen har givet Efterretning derom.
Kiøbenhavns Postrytter, 1785-08-01
Paris, den 15 Julii. For 3 Dage siden er Doctor Franklin afgaaet herfra til Havre. Da Kongen har skienket ham en af sine magelige lette Jagdehaiser, saa har han hellere vildet afgaae herfra til Lands end til Vands. Fra Havre gaaer han til Øen Wight, hvor et Fartøi indrettes for ham, som skal bringe ham til Amerika. Merker han paa sin Overfart fra Havre til bemeldte Øe, at han ikke udholder den større Søereise til sit Fæderneland, saa kommer han tilbage igien til Paris, for at henleve sine øvrige Dage sammesteds i Rolighed.
Kiøbenhavns Postrytter, 1785-08-01
Billedhuggeren Houdon, som skal tegne General Washingtons Hoved, er afreist herfra med Doctor Franklin De fra Ostindien til POrient ankomne Skibe have ogsaa medbragt den Efterretning, at alle i de der værende Provindser sig befindende Missionairer ere blevne arresterte, og Missionens Generalprocureur bragt fangen fra Canton til Peking. De beskyldes for, at de have havt Deel i en Complot, som mange mahomedanske Sineser, have anspundet imod denne Stat.
Kiøbenhavns Postrytter, 1785-08-01
Haag, den 23 Julii. Den forhen her værende keiserl. Gesandt, Baron von Reischach, befinder sig endnu paa sit Comthurie Altbilsen, ved Mastrich. Hs. Hidkomst som Gesandt paa nye hertil vil være afhængig af vor Deputations Følger til Wien, og da man næsten ikke meere er i Tvivl over sammes gode Udfald, saa maatte vel denne Herres Ankomst ei heller være langt borte. J dette Tilfælde troer man ogsaa, at nye Creditidskrivelser torde eftersendes Grev von Wassenaer til Wien, at han igien kunde tiltræde sin ordentlige Minister=Post sammesteds. Men hans Collega, Baron von Leyden, kommer tilbage til Holland, og ved Underhandlingernes Aabning igien skulle Ingenieurer beordres saavel fra keiserlig som hollandsk Side, for at bestemme de stridige Grændseskiel.
Kiøbenhavns Postrytter, 1785-08-01
De Herrer Committertes Rapport til Undersøgelse af Aarsagerne, hvorfor de bevidste 10 Krigskibe ikke til sin Tid afseilede til Brest, indeholde Vice-Admiralernes Hart sink og Bylands, Schoutbynachters von Braams og von Hoeys, og Capitainernes Hoofts, Starings og Boschs mundtlige Udsigender, tilligemed et skrivtlig Svar af Schoutbynacht Kingsbergen. Denne Rapport er bleven afsendt til de respective Provindser for nogle Dage siden, og indbefatter 162 Bladsider i Folio.
Kiøbenhavns Postrytter, 1785-08-01
Amsterdam, den 23 Julii. Efterretningen om Hollændernes Seir over Kongen af Riow og hans alierte Fyrster ved Toele Cattapangh omtrent 3 Stationer fra Malacca er fuldkommen bekræftet ved Capitains, Commandant von Braams, indsendte Beretning, som har commanderet Republikens Eskadre. Vi have virkelig gjort 126 metal og 15 jern Kanoner, 21 Faner og Flagger, og 47 store og smaae Fartøier til Bytte. Kongen selv og 3 Fyrster ere omkomne i Træfningen. Men det er ikke forblevet ved denne Seir. Kapitain Braam har ogsaa 4 Uger derefter erobret Hovedstaden Salangvor og det hele Kongerige af dette Navn, og underkastet samme de hollandske Vaaben, hvorpaa det hollandske ostindiske Compagnies Ministre have proclameret Kongen af Siae, Sagda Mohamet Ali, til Konge af Salangvor med store Ceromonier. Den hollandske Eskadre har herpaa begivet sig til Malacca igien; men der hersker paa samme en anstikkende Sygdom, hvoraf allerede 186 af Eqvipagen ere døde, og 359 ligge syge.
Kiøbenhavns Postrytter, 1785-08-01
Til Bryssel skal den 12te Sept. holdes en Auction over mange Kostbarheder af de hidtil ophævete Klostere. Deriblandt befinde sig 270 Stykker af en Rubens, van Dykes, Crayers, Jordans, von Ostens, Eykens, von Thuldens fortræffeligste Malerier og Mesterstykker, 2 gandske fortræffelige Stater af hvid Marmor, forestillende Maria og Johannes, 5689 Stykker Diamanter, 236 Rubiner, 26 Saphirer, og 20074 kostelige Perler &c.
Kiøbenhavns Postrytter, 1785-08-01
Kiøbenhavn, den 1 August. J Tallotteriets 350de Trækning i Altona den 28de Julii udkom følgende Nummere: J den 446de Trækning her i Staden udkom i Dag: Døde: Kiøbenhavn. Den 12te Julii, Præste Enke, Mad. Karen Due, 57 Aar. Den 16de Julii, Bryggersvend, Michel Michelsen, 29 Aar. Den 17de Julii, Sr. Christian Lepper, Skrædermester, 90 Aar. Den 20de Julii, Studiosus, Mr. Johan Gotlob Kragh, Rodemester Hr. Kraghs Søn, 23 Aar. Den 21de Julii, Mad. Anna Catharine Siegers, 37 Aar. Den 22de Julii. Sr. Claudi, Hederider, i sit 69de Aar. Den 23de Julii, Jfr. Rebecca Fiellerup, 51 Aar. Mad. Anne Dorothea Ziege, Præstens Hr. Fabritius Hustrue, 31 Aar. Den 24de Julii. Farver, Hr. Jens Schillerup Møller, 39 Aar. Den 25de Julii, Skoemager Wormers Hustrue, Mad. Catharine Elisabet Rubleber, 34 Aar. Den 26de Julii, Mad. Margarete Pedersdatter, Slagter sal. Degns Enke, 62 Aar. Den 27de Julii, Mad. Anne Dorothea, sal. Brøderups Enke, 84 Aar. Mad. Marie Brigitte Terkelsen, Huusgeraadskarl Rolls Hustrue, 80 Aar.
Kiøbenhavns Postrytter, 1785-08-01
Udi afvigte Uge fra den 23de Julii til den 30te dito, ere i denne kongel. Residencestad copulerede 16 Par. Fødte Drenge 24. Piger 25. Tilsammen fødte 49. Døde Mænd 15. Qvinder 14. Drenge 13. Piger 13, af følgende Sygdomme: Alderdom 2. Brystsyge 4. Feber 2. Forraadnelses=Feber 3. Guulsoet 1. Hastig Død 1. Hidsig Feber 2. Kopper 7. Krampe 1. Slag 12. Sprinkler 1. Svindsoet 2. Tænder 3 Tærende Syge 3. Uangivne Svagheder 10. Vattersot 1. Tilsammen døde 55. Altsaa 6 flere døde end fødte.